VZN č. 4/2017 Mesto Námestovo Strana 1

**N á v r h**

Mesto Námestovo v zmysle § 6 ods. 1 a § 11 ods. 4, písm. g/zákona č. 369/1990 Zb. o obecnom zriadení v neskoršom znení a v zmysle § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov, v zmysle nariadenia vlády SR č. 70/2015 Z. z. o sprístupňovaní pyrotechnických výrobkov na trhu a v zmysle § 47 ods. 1, písm. ch/ zákona č. 372/1990 Zb. o priestupkoch v znení neskorších predpisoch vydáva toto

**Všeobecne záväzné nariadenie**

**č. 4/2017**

**o používaní pyrotechnických výrobkov určených na zábavné a oslavné účely**

**Článok 1**

**Úvodné ustanovenia**

 1. Pyrotechnickým výrobkom sa na účely tohto všeobecne záväzného nariadenia (ďalej ako „VZN“) rozumejú výrobky zábavnej pyrotechniky bežne dostupné na trhu obsahujúce výbušné látky alebo zmes výbušných látok, ktorý je navrhnutý na vyprodukovanie tepla. svetla, zvuku, plynu alebo dymu alebo na kombinácie týchto efektov prostredníctvom jednotlivých exotermických chemických reakcií/1/ a ich použitie nie je určené len odborne spôsobilým osobám.

2. Zábavnou pyrotechnikou sa na účely tohto nariadenia rozumejú pyrotechnické výrobky určené na zábavné účely kategórie F2, ktorá predstavuje nízke nebezpečenstvo a má nízku hladinu hluku a ktorú možno používať vonku v obmedzených priestoroch a kategórie F3, ktorá predstavuje stredne veľké nebezpečenstvo a je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie./2/

**Článok 2**

 **Používanie pyrotechnických výrobkov**

1. Používanie pyrotechnických výrobkov kategórie F2 a F na území mesta Námestovo (ďalej ako „mesto“) je z dôvodu ochrany verejného poriadku zakázané.

2. Zákaz sa nevzťahuje na :

VZN č. 4/2017 Mesto Námestovo Strana 2

a) používanie pyrotechnických výrobkov dňa 31. 12 príslušného kalendárneho roku (Silvester) v čase od 20.00 hod. do 1. 1. príslušného kalendárneho roku ( Nový rok) v čase do 02.00 hod.

b) podujatia organizované alebo spoluorganizované mestom, ak je používanie pyrotechnických výrobkov súčasťou podujatia,

c) na súkromné oslavy povolené mestom do 22.00 hod. a to na základe písomnej žiadosti žiadateľa, doručenej mestu min. 7 dní vopred. Mesto v danom prípade určuje lokalitu použitia pyrotechnických výrobkov.

**Článok 3**

**Záverečné ustanovenia**

1. Porušenie povinnosti uloženej týmto nariadením sa považuje za priestupok./3/

2. Toto VZN nadobúda účinnosť dňa 22. 12. 2017.

 **Ing. Ján K a d e r a**

 **primátor mesta**

**Súvisiace predpisy**

„1“ §2 písm. a/ nariadenia vlády SR č. 70/2015 Z. z. o sprístupňovaní pyrotechnických výrobkov na trhu

„2“ §4 ods. 2, písm. a/ bod 2 a 3 nariadenia vlády SR č. 70/2015 Z. z. o sprístupňovaní pyrotechnických výrobkov

 na trhu

„3“ § 47 ods. 1, písm. ch/ zák. č. 372/1990 Zb. o priestupkoch v neskoršom znení

**Návrh VZN č. 4/2017 zverejnený na úradnej tabuli mesta**

**Dňa 20. 11. 2017**

**Lehota na uplatnenie pripomienok k návrhu VZN**

**v zmysle § 6 ods. 3 a 4 zák. č. 369/90 Zb. o obecnom zriadení**

**najneskôr do 30. 11. 20017**

**Pripomienky je možné podať písomne, elektronicky na**

**sekretariat@namestovo.sk****, alebo osobne do zápisnice na mestskom úrade**